分类：教育/科学-学习帮助
问题：有关莲的古诗文 
回答：咏莲赋 青阳渡 晋·乐府 青荷盖绿水，芙蓉披红鲜。 下有并根藕，上有并头莲。咏芙蓉 南朝·梁 沈 约 微风摇紫叶，轻露拂朱房。 中池所以绿，待我泛红光。采 莲 南朝·梁 吴均 锦带杂花钿，罗衣垂绿川。 问子今何去，出采江南莲。 辽西三千里，欲寄无因缘。 愿君早旋返，及此荷花鲜。 咏同心芙蓉 隋 杜公瞻 灼灼荷花瑞，亭亭出水中。 一茎孤引绿，双影共分红。 色夺歌人脸，香乱舞衣风。 名莲自可念，况复两心同。夏歌 南朝·梁 萧 衍 江南莲花开，红花覆碧水。 色同心复同，藕异心无异。咏荷诗 江 洪 泽陂有微草，能花复能实。 碧叶喜翻风，红英宜照日。 移居玉池上，托根庶非失。 如何霜露交，应与飞蓬匹。 采莲曲 隋 殷英童 荡舟无数伴，解缆自相催。 汗粉无庸拭，风裙随意开。 棹移浮荇乱，船进倚荷来。 藕丝牵作缕，莲叶捧成杯。秋池一株莲 隋 弘执恭 秋至皆空落，凌波独吐红。 托根方得所，未肯即从风。古风 （其二十六） 唐 李 白 碧荷生幽泉，朝日艳且鲜。 秋花冒绿水，密叶罗青烟。 秀色粉绝世，馨香谁为传？ 坐看飞霜满，凋此红芳年。 结根未得所，愿托华池边。 子夜吴歌（其二） 唐李 白 镜湖三百里，菡萏发荷花。 五月西施采。人看隘若耶。 回舟不待月，归去越王家。采莲曲 南朝梁 刘孝威 金桨木兰船，戏采江南莲。 莲香隔浦渡，荷叶满江鲜。 房垂易入手，柄曲自临盘。 露花时湿钏，风茎乍拂钿。折荷有赠 唐 李 白 涉江玩秋水，爱此红蕖鲜。 攀荷弄其珠，荡漾不成圆。 佳人彩云里，欲赠隔远天。 相思无因见，怅望凉风前。 赋得涉江采芙蓉 南朝·陈 祖孙登 浮照满川涨，芙蓉承落光。 人来间花影，衣渡得荷香。 桂舟轼不定，菱歌引更长。 采采嗟离别，无暇缉为裳。越 女 唐王昌龄 越女作桂舟，还将桂为楫。 湖上水渺漫，清江不可涉。 摘取芙蓉花，莫摘芙蓉叶。 将归问夫婿，颜色何如妾。咏江南可采莲 南朝梁刘 缓 春初北岸涸，夏月南湖通。 卷荷舒欲倚，芙蓉生即红。 楫小宜回径，船轻好入丛。 钗光逐影乱，衣香随逆风。 江南少许地，年年情不穷。 东林寺白莲 唐白居易 东林北塘水，湛湛见底清。 中生白芙蓉，菡萏三百茎。 白日发光彩，清飚散芳馨。 泄香银囊破，泻露玉盘倾。 我惭尘垢眼，风此琼瑶英。 乃知红莲花，虚得清净名。 夏萼敷未歇，秋房结才成。 夜深众僧寝，独起绕池行。 欲收一颗子，寄回长安城。 但恐出山去，人间种不生。京兆府栽莲 唐 白居易 污沟贮浊水，水上叶田田。 我来一长叹，知是东溪莲。 下有青污泥，馨香无复全。 下有红尘扑，颜色不得鲜。 物性犹如此，人事亦宜然。 托根非其所，不如遭弃捐。 昔在溪中日，花叶媚清涟。 今年不得地，憔悴府门前。